Enzymer finnes i all ubehandlet og rå mat. Enzymer er en type proteiner som er nødvendige for alle celler i kroppen vår, fordi de kan spalte og bryte ned næringsstoffer i maten slik at de når ut i cellene. Enzymer slutter å virke når maten varmes opp. Enzymer er også viktig for at bakingen skal blir riktig. Vi bruker for det meste enzymet amylase som spalter stivelse og gir næring til gjæren. Dette enzymet finnes naturlig i melet. Vi benytter i all hovedsak ikke-animalske enzymer. I de få tilfellene animalske enzymer benyttes er dette spesifisert i ingredienslisten, og da kun i produkter som i sin sammensetning ikke er veganske.